Euroopa Prokuratuur

Euroopa Prokuratuur (inglise keeles European Public Prosecutor’s Office, EPPO) on iseseisev Euroopa Liidu asutus. Euroopa Prokuratuur asub Luksemburgis.

Euroopa Prokuratuur loodi 2017. aastal määrusega (EL) 2017/1939. Euroopa Prokuratuur juhib Euroopa Liidu finantshuve kahjustavate kuritegude kohtueelset menetlust ja esitab liikmesriigi kohtus süüdistuse. Euroopa Prokuratuur on üleeuroopaline prokuratuur, mille roll ja ülesanded kriminaalmenetluses sarnanevad Euroopa Liidu liikmesriikide riigisisese prokuratuuri omadega.

Euroopa Prokuratuur uurib näiteks: 
Euroopa Liidu toetustega seotud kelmusi,
keerulisi piiriüleseid käibemaksupettusi, 
Euroopa Liidu eelarvet kahjustavaid korruptsioonikuritegusid jm.
2018. aasta septembris esitas Euroopa Komisjon teatise, et laiendada EPPO pädevust ka piiriülestele terrorismikuritegudele.

Euroopa Prokuratuuris ei osale kõik liikmesriigid, vaid üksnes Euroopa Prokuratuuri süsteemiga liitunud 22 liikmesriiki: Eesti, Läti, Leedu, Soome, Saksamaa, Holland, Prantsusmaa, Austria, Hispaania, Malta, Küpros, Kreeka, Itaalia, Portugal, Rumeenia, Bulgaaria, Slovakkia, Tšehhi, Horvaatia, Belgia, Luksemburg ja Sloveenia. Euroopa Prokuratuuris ei osale Ungari, Poola ja Rootsi (Iirimaa ja Taani ei osale üldjuhul Euroopa Liidu kriminaalõigusalase koostöö meetmetes). 

Euroopa Prokuratuuri rahastatakse valdavalt Euroopa Liidu eelarvest.

Euroopa Prokuratuur Eestis 
Eesti Euroopa prokurör on 2021. aasta juuni seisuga Kristel Siitam-Nyiri, kohalikul tasandil töötavad delegaatprokurörid Kati Maitse-Pärkna ja Silvia Kruusmaa.

Viited

Välislingid
Euroopa Prokuratuur, www.just.ee
12 luksusautot, 26 läbiotsimist ja 2 arreteerimist. Saksa-Eesti ühishaaranguga võeti vahele suures maksupettuses kahtlustatav grupeering, epl.delfi.ee, 15.02.2022

Euroopa Liidu institutsioonid
Eesti õigus